Publication: Magyar Közlöny
Issue: MK-1999-70 (Year: 1999, Number: 70)
Era: 1990-2004
Section: 10/1993. (XII. 30.) MüM rendelet előírásai szerint kell
Paragraph Index: 809

10/1993. (XII. 30.) MüM rendelet előírásai szerint kell megtartani. IV.3. A szakmai vizsgára bocsátás feltételei — A tantervben rögzített vizsgák letétele, az összes elérhető kreditpont megszerzése. — Az irányított vállalati szakmai gyakorlat igazolt teljesítése. — A szakdolgozat benyújtása. — Legalább alapfokú, „C” típusú állami nyelvvizsga, vagy azzal egyenértékű vizsga angol vagy német nyelvből. A mintegy 30—40 oldal terjedelmű szakdolgozat a jelölt — konkrét, terméktervezéshez kapcsolódó problémák megoldására irányuló — önálló munkája. A szakdolgozat elkészítésével és megvédésével a jelöltnek bizonyítania kell, hogy alkalmas a szakterületéhez kapcsolódó feladatok megoldására. A dolgozatnak önálló gondolkodásmódot és problémamegoldó képességet kell tükröznie, tartalmaznia kell a jelölt értékelő véleményét és javaslatait. A szakdolgozatban és annak prezentálása, védése alkalmából a jelöltnek számot kell adnia arról, hogy a képzés során tanultakat mennyire tudja szintetizálni és hasznosítani, valamint hogy mennyire képes alkalmazni szakterülete terminológiáját. IV.4. A szakmai vizsga részei A szakmai vizsga elméleti, azaz írásbeli és szóbeli részből, valamint a szakdolgozat prezentációval egybekötött megvédéséből áll.

Source: https://magyarkozlony.hu/hivatalos-lapok/4664456b6ca43ff86a2a2b6982a59c6fccf07275/dokumentumok/31c1a3f32db4c620634c8207553b5a3a23dbf7ef/letoltes